Tog met 'n klein verskil: die Here het sy seën in die dood en oorwinning van sy Seun Jesus Christus reeds oor ons bevestig.
Net soos aan Juda bevestig die Here aan ons sy beloftes so ver voortuit as tot in die Nuwe Jerusalem.
Deur die kruis van Jesus Christus kry ons toegang na 'n Stad waar die stem van die bruid en die Bruidegom gehoor gaan word. Maar dan is dit nie twee mense wat gaan trou nie - dit is dan die ewige bruilof van die Lam en sy Bruid: Jesus en die Kerk.
Kom sit aan die tafel van die Here en terwyl ons eet en drink, gedenk ons die genade van die ewige God wat dit alles vir ons waar maak.